A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Az Mötv. 35. § arról rendelkezik, hogy a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg. Törvényességi szempontból észrevételezéssel éltek, miszerint a 21/2004. (VI.10.) AB határozatban szerepel, hogy a helyi önkormányzatok képviselő-testülete bizottságainak tagjai - önkormányzati képviselő és nem önkormányzati képviselő bizottsági tagok - bizottsági munkájukért azonos tiszteletdíjban kell, hogy részesüljenek.

Magyarország helyi önkormányzatairól szóló 2011. évi CLXXXIX. törvény 35. §-a ugyanakkor kimondja, hogy ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható.


RÉSZLETES INDOKOLÁS

[bookmark: _GoBack]1.-2. §-ához: Módosított díjakat tartalmazó rendelkezések. Összefoglalva a megállapított díjak között (alapdíj és bizottsági tagsági díj) úgy végezzük el az átcsoportosítást, hogy az ne érje hátrányosan sem a belső, sem a külső bizottsági tag tiszteletdíjának végösszegét.


3. §-ához: A módosító rendelet hatályba lépéséről rendelkezik.

